DITTO ดีดกลับ 4% เก็งแผนออกโทเคน คาดดันกำไรเพิ่ม 50% โบรกเคาะเป้า 90 บ.
DITTO เด้ง 4% เก็งแผนออกโทเคนอิงราคาคาร์บอนเครดิต โบรกชี้ดันกำไรเพิ่ม 50-100% แนะนำราคาเป้าหมาย 90 บ.
DITTO เด้ง 4% เก็งแผนออกโทเคนอิงราคาคาร์บอนเครดิต โบรกชี้ดันกำไรเพิ่ม 50-100% แนะนำราคาเป้าหมาย 90 บ.
1 ก.พ. 2566

ผู้สื่อข่าวรายงานว่า วันนี้ (1 ก.พ.66) ราคาหุ้น บริษัท ดิทโต้ (ประเทศไทย) จำกัด (มหาชน) หรือ DITTO ณ เวลา 10:51 น. อยู่ที่ระดับ 58 บาท บวก 2.25 บาท หรือ 4.04% สูงสุดที่ระดับ 58.50 บาท ต่ำสุดที่ระดับ 55.50 บาท ด้วยมูลค่าการซื้อขาย 65.85 ล้านบาท

บล.บัวหลวง ระบุในบทวิเคราะห์ว่า เมื่อปีที่ผ่านมา DITTO ได้รับสิทธิ์ในการปลูกป่าชายเลนเพื่อคาร์บอนเครดิต 11,448 ไร่ สัปดาห์ที่ผ่านมา DITTO ประกาศเข้าร่วมเป็นผู้พัฒนาโครงการปลูกป่าชายเลน เพื่อคาร์บอนเครดิตอีก 10,209 ไร่ อีกทั้งในเดือน ก.พ. คาดจะมีการดำเนินการเซ็นสัญญากับ Token X เพื่อออกโทเคนที่อิงกับคาร์บอนเครดิตจากการปลูกป่าชายเลนราว 10,000 ไร่ 3 ปี
โดยทางฝ่ายวิจัยประเมินราคาอยู่ที่ราว $40/token นั่นหมายความว่า DITTO จะสามารถสร้างการการันตีรายได้จากคาร์บอนเครดิตได้ส่วนหนึ่งและอีกส่วนหนึ่งที่เกิดจากอีก 10,000 ไร่จะสามารถเป็นอัพไซด์หากราคาคาร์บอนเครดิตปรับตัวสูงขึ้นกว่าเดิม นอกจากนั้นแล้วการออกโทเคนยังเป็นการปิดจุดอ่อนด้านการซื้อขายคาร์บอนเครดิตที่อาจจะยังมีสภาพคล่องไม่มากในปัจจุบัน โดยรวมประเมินกำไรส่วนเพิ่มในอนาคตระยะยาวของ DITTO ที่ 50% อิงราคาที่ US$40/tCO2e แต่หากราคาอยู่ที่ €90/tCO2e จะมีอัพไซด์ราว 100% ยังคงคำแนะนำ “ซื้อ” ราคาเป้าหมาย 90 บาท